ראלי מטוסים חד מנועיים לקטניה - יולי 2002
השתתפו 11 מטוסים ו-43 טייסים, רעיות, נוסעים ומכונאי
אורך הנתיב בכיוון הלוך כ- 1250 מילים ימיים

ס"ה המסע כ-24  שעות טיסה כולל המתנות, ריתוקים, הסעה לתידלוק בקטניה וכו'.

הנתיב עבר מחיפה/שדה דב - פפוס - רודוס - מיקונוס - קורפו - סטרומבולי - מסינה - קטניה וחזרה.

חנינו לילה במיקונוס, לילה בקורפו, שלוש לילות בסיציליה, לילה נוסף בקורפו ולילה אחרון ברודוס.

יצאנו לדרך ביום ד' 3 ביולי 2002.  המראה מחיפה 08:30 כמתוכנן, לתידלוק ראשון בפפוס קפריסין.

תכננו לטוס ישירות מ- TIROS לפפוס אבל הבקר בבקרת ניקוסיה הורה לנו לטוס ללרנקה ומשם לפפוס בגלל פעילות אוירית צבאית באקרוטירי.

נחיתה בפפוס, "אבלייר" מחכה עם המיכלית, תידלוק זריז, פיפי והמראה לרודוס לתדלוק נוסף.

היעד הסופי ביום הראשון הוא האי מיקונוס. בשעת אחר צהריים מודקמת אנו מגיעים עייפים אך מרוצים למלון במיקונוס. חצי שעה למקלחת מהירה, החלפת בגדים וקדימה לסיור בעיר ולאיזה ארוחה קטנה.

חוזרים מאוחר עייפים לשינה טובה והופ הגיעה הבןקר ושוב ממריאים.

טיסה של 3 שעות מעל איי יוון, לאורך החוף המזרחי של יוון עצמה, מעל תעלת קורינטוס, מערבה לאורך מיצר קורינטוס ומשם צפונה לאורך החוף עד לקורפו. הנוף מקסים והטיסה חלקה עם מעט חיתחותים.

נחיתה חלקה בקורפו, אבל השיטה היוונית מכה בנו קשות. 3 שעות לקח למקומיים לתדלק 11 מטוסים, הנוסעים מתייבשים באולם ההמתנה של השדה בהמתנה לטייסים שיצאו.

סוף סוף יוצאים למלון והפתעה נעימה, המלון בדרגת 4 כוכבים יפה ומסודר. בערב יוצאים ביחד לבלות ארוחת ערב בטברנה ידועה ומוכרת TRIPA המחיר קבוע והתפריט זורם, כולל הופעה של להקת מחול קטנה עם ריקודים עממיים בתלבושות מסורתיות.

ושוב יוצאים לדרך עם בוקר לטיסה יחסית ארוכה עד לקטניה שבסיצליה, בדרך הוחלט לאחר ויכוח קל לטוס מעל הר הגעש סטרומבולי, הנמצא אי שם בלב הים ועדיין מעלה עשן כאילו שהוא הולך להתפרץ כל רגע. מסטרומבולי דרומה למייצר מסינה ולאורך החוף המזרחי של סיצליה עד לקטניה, שם נוחתים ומתקבלים בברכה על ידי מועדון הטייס המקומי שעזר לנו רבות עם התדלוק והליכי הכניסה והיציאה.

בש.ת. של קטניה אוסף אותנו אוטובוס ולוקח אותנו כשעה נסיעה למלון  בעיירה מקסימה וציורית TAORMINA. ושוב חצי שעה להתרחץ להחליף בגדים וקדימה לרכבל שייקח אותנו לעיר העתיקה ולסמטאות הציוריות המלאות תיירים מסעדות ו... גלידה איטלקית טעימה.

ולמחרת בבוקר, כבר שבת הגיעה , יוצאים לטיול באוטובוס להר האתנה הפעיל, לנופי סיציליה ולכמה אתרים מעניינים בליווי מדריכה מקומית.

ושוב ארוחת ערב ...  שכרנו רכב וקדימה למסינה... לאחר כשעה נסיעה הגענו למסינה ומצאנו מסעדה מקומית טעימה להפליא עם פיצה משהו משהו. חזרה למלון ... כבר מאוחר ומחר שוב יום ארוך. צריך לתדלק את המטוסים לפני הטיסה חזרה לקורפו. מאחר והתידלוק נקבע ל- 15:00 יש  לנו פנאי לנסוע סביב ולראות קצת סיציליה. נוסעים לקטניה מטיילים קצת לאורך הטיילת, אוכלים איזה עוגה, שותים איזה קפה, וקדימה  דרומה  לסירקוזה. בדרך... כמובן... אנחנו רעבים... אז עוצרים באיזה עיירה נידחת בשם אוגוסטה. מצאנו מסעדה סיציליאנית מקומית ( לא של תיירים ) כמובן שהאוכל נהדר והמחיר סביר בהחלט. אוכלים.. איזי.. איזי... מסתכלים בשעון והופ... אין זמן להמשיך לסירקוזה. מתחלפים במכוניות, הנשים בלווית מלווה, הגבר נוימן, ממשיכים לסירקוזה ואנחנו כמתחייב חוזרים לקטניה לשדה התעופה לצורך תידלוק.

לאחר התידלוק וכל המסביב נפגשים שוב במלון בטאורמינה ושוב... מה לעשות... רעבים. ושוב למעלה לעיר העתיקה ובוחרים מסעדה ואוכלים משהו קטן.... שיחזיק אותנו עד הבוקר.

היום השישי מתחיל מוקדם. מאחר ונתבקשנו לנחות בקורפו לא יאוחר משעה 0010: צריך להמריא מקטניה לא יאוחר מ-05:00 בבוקר. צריך לקום ב-03:00 להתכונן, לאכול איזה ארוחת בוקר קלה, הקפה במלון מחורבן, ב-04:00 האוטובוס אוסף את כולם והפלא ופלא ההמראות מתבצעות כמתוכנן ובזמן. המטוס האחרון נוחת בקורפו בשעה 10:10 בבוקר.

ושוב סיפור התידלוק המתמשך בקורפו.

מאחר והגענו מוקדם נשאר מספיק זמן לראות משהו מהאי ושכרנו רכב.  נסענו צפונה וכמובן רעבים ומחפשים איזה טברנה קטנה... לאכול משהוא קטן שיחזיק אותנו עד הערב... נוסעים ונוסעים ורואים איזה הר ונוסעים במעלה ההר עד שניפול על איזה מקום סביר. לאחר 51 דקות כמובן נופלים על איזה טברנה במקום משגע עם נוף נהדר ואוכל מקומי כמו שאנחנו אוהבים... ופתאום נזכרים כי ב- 20:00  יש תדריך לקראת הטיסה של מחר. נו... מהר מהר חזרה למלון  ומגיעים באיחור קל של כמה דקות.

ושוב רעבים... לוקחים האוטו ונוסעים העירה לאכול משהו קטן שיחזיק אותנו עד הבוקר...

ושוב בוקר וצריך לצאת לדרך טיסה ארוכה עד רודוס. חוצים את היבשת, גובה 8500 נוף מקסים וגם קצת עננים להשתעשע וחוצים את הים האגאי ומגיעים בשעה טובה ומאוחרת לרודוס. שוב צריך לתדלק ומגיעים למלון מאוחר  וכבר כולם שם וכולם מוכנים לצאת לארוחת ערב מסכמת עם אורח מרודוס, – יאניס, הפקח הראשי של רודוס שעזר לנו הרבה בשלב התיכנונים, עם אישתו והילד.

מהר מהר רחצה החלפת תלבושת וריצה למסעדה הידועה "רומיאו" מגיעים אחרי כולם אבל לא מפסידים כלום. אווירה נהדרת מוזיקת רקע מקומית בביצוע להקה מקומית קטנה. ושוב מאוחר ושוב הולכים לישון לקראת הטיסה של מחר.

 בוקר... המראה למיקונוס ... נחיתה לתידלוק ברוח של 53 קשר ( למזלנו רוח כמעט בכיוון המסלול כך שלא נורא קשה ) המראה לפפוס... נחיתה לתידלוק... המראה ללג האחרון לחיפה...נחיתה כמתוכנן  17:30 ... המשטרה המכס... ונגמר סיפור הראלי.

אז להתראות בראלי הבא.... 

